# Az Európai Unió C 142A/2020

| | ISSN 1977-0979 |
| --- | --- |
| Az Európai Unió
  Hivatalos Lapja | C 142A |
| | |
| Magyar nyelvű kiadás | Tájékoztatások és közlemények | 63. évfolyam2020. április 30. |

ISSN 1977-0979

Az Európai Unió

Hivatalos Lapja

C 142A

Magyar nyelvű kiadás

Tájékoztatások és közlemények

63. évfolyam2020. április 30.

---

| Tartalom | Oldal |
| --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Közösségi Növényfajta-hivatal |
| 2020/C 142 A/01 | Pályázati felhívás a Közösségi Növényfajta-hivatal fellebbezési tanácsa tagsági pozíciójának betöltésére | 1 |

Tartalom

Oldal

V   Hirdetmények

KÖZIGAZGATÁSI ELJÁRÁSOK

Közösségi Növényfajta-hivatal

2020/C 142 A/01

Pályázati felhívás a Közösségi Növényfajta-hivatal fellebbezési tanácsa tagsági pozíciójának betöltésére

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Közösségi Növényfajta-hivatal

| 30.4.2020 | HU | Az Európai Unió Hivatalos Lapja | CA 142/1 |
| --- | --- | --- | --- |

30.4.2020

HU

Az Európai Unió Hivatalos Lapja

CA 142/1

---

PÁLYÁZATI FELHÍVÁS A KÖZÖSSÉGI NÖVÉNYFAJTA-HIVATAL FELLEBBEZÉSI TANÁCSA TAGSÁGI POZÍCIÓJÁNAK BETÖLTÉSÉRE

(2020/C 142 A/01)

CÉL: EGY 20 SZAKKÉPZETT PÁLYÁZÓT TARTALMAZÓ LISTA ÖSSZEÁLLÍTÁSA

I.   A HIVATAL ÉS FELLEBBEZÉSI TANÁCSÁNAK BEMUTATÁSA

A Közösségi Növényfajta-hivatalt (a továbbiakban: „a Hivatal” vagy „CPVO”) a 2100/94/EK tanácsi rendelet (1) (a továbbiakban: „az alaprendelet”) hozta létre.

A Hivatal jogi személyiséggel rendelkező, igazgatási és pénzügyi szempontból önálló uniós ügynökség, amelynek feladata a közösségi növényfajta-oltalmak – vagyis az új növényfajtákra vonatkozó ipari tulajdonjog meghatározott formái – közösségi rendszerének igazgatása. A Hivatal különösen ezeknek a jogoknak a megadásáról dönt, amelyek az egész Európai Unió területén egységes védelmet biztosítanak. A Hivatal székhelye a franciaországi Angers-ban található.

Az alaprendelet 45. cikke rendelkezik egy fellebbezési tanács létrehozásáról, amelynek feladata az ugyanazon rendelet 67. cikke szerinti határozatok – többek között oltalom megadására, oltalombejelentés elutasítására, bejelentés elleni tiltakozásra, oltalom semmisségére vagy törlésére vonatkozó határozatok – ellen beadott fellebbezések elbírálása.

A fellebbezési tanács egy elnökből, egy előadóból, egy másik tagból, illetve ezek helyetteseiből áll. A fellebbezési tanács szakmai és jogi képesítéssel rendelkező tagokból áll.

II.   A FELADATOK LEÍRÁSA

A kiválasztott tag a fellebbezési tanács hatáskörét gyakorolva látja el feladatait.

A fellebbezési tanács tagjainak feladatai közé különösen az alábbiak tartoznak:

| — | független és pártatlan módon megvizsgálják a fellebbezéseket és döntést hoznak róluk, |
| --- | --- |

—

független és pártatlan módon megvizsgálják a fellebbezéseket és döntést hoznak róluk,

| — | tiszteletben tartják az eljárások jogi alapelveit és szabályait, |
| --- | --- |

—

tiszteletben tartják az eljárások jogi alapelveit és szabályait,

| — | döntenek a fellebbezések elfogadhatóságáról és megalapozottságáról, |
| --- | --- |

—

döntenek a fellebbezések elfogadhatóságáról és megalapozottságáról,

| — | részt vesznek a szóbeli meghallgatásokon, valamint kellő időben és alapossággal elkészítik a fellebbezésekre vonatkozó határozattervezeteket. |
| --- | --- |

—

részt vesznek a szóbeli meghallgatásokon, valamint kellő időben és alapossággal elkészítik a fellebbezésekre vonatkozó határozattervezeteket.

A fellebbezési tanácsról további információk az alábbi oldalon találhatók:

http://www.cpvo.europa.eu/main/en/home/community-plant-variety-rights/board-of-appeal

III.   KIVÁLASZTÁS ÉS KINEVEZÉS

Az alaprendeletben foglalt feltételek szerint a fellebbezési tanács tagjainak kinevezéséről a CPVO igazgatási tanácsa dönt a szakképzett pályázóknak a CPVO elnöke által javasolt listája alapján.

E pályázati felhívás célja, hogy lehetővé tegye a CPVO elnöke számára, hogy összeállítsa a jogi és szakmai képesítéssel rendelkező pályázóknak az igazgatási tanács elé terjesztendő listáját.

A CPVO elnöke a kiválasztási eljárás lefolytatására létrehoz egy kiválasztási bizottságot. A bizottság személyes beszélgetésre hívja a szakmai szempontból legjobb profillal rendelkező pályázókat, akiket érdemeik szerint és az alábbiakban meghatározott kritériumok alapján választottak ki.

Az interjút követően a CPVO elnöke elfogad egy pályázói tartaléklistát, amelyet az igazgatási tanács elé terjeszt. Utóbbi az említett listáról kinevezi a fellebbezési tanács tagjait egy ötéves időszakra, amely 2021. február 23-án veszi kezdetét. A kinevezés megújítható.

A jogi és szakmai képesítéssel rendelkező tagok maximális száma 20. A földrajzi egyensúly megteremtése érdekében arra bátorítjuk a szakembereket, hogy valamennyi tagállamból pályázzanak.

IV.   ALKALMAZÁSI FELTÉTELEK

A tag folytathatja szakmai tevékenységét. Az Európai Unió tisztviselőinek személyzeti szabályzata és az Európai Unió egyéb alkalmazottaira vonatkozó alkalmazási feltételek (a továbbiakban: „a személyzeti szabályzat”) nem vonatkoznak a fellebbezési tanács azon tagjaira, akik nem uniós alkalmazottak (az alaprendelet 31. és 47. cikke).

| 1. | A tagot szükség esetén a fellebbezési tanács elnöke nevezi ki a szakképzett pályázók elfogadott listájáról olyan módon, hogy a tanács a szükséges három tagból álljon. |
| --- | --- |

1.

A tagot szükség esetén a fellebbezési tanács elnöke nevezi ki a szakképzett pályázók elfogadott listájáról olyan módon, hogy a tanács a szükséges három tagból álljon.

| 2. | A kinevezést elfogadó tag megbízatását a fellebbezési tanács nevében látja el. A naptári évnek legalább 10 napján rendelkezésre kell állnia. |
| --- | --- |

2.

A kinevezést elfogadó tag megbízatását a fellebbezési tanács nevében látja el. A naptári évnek legalább 10 napján rendelkezésre kell állnia.

A CPVO igazgatási tanácsának 2019. szeptember 19-i határozata értelmében:

| 1. | Azok, az Európai Unió valamely intézményénél, ügynökségénél, szervénél vagy hatóságánál aktív szolgálatban lévő uniós alkalmazottak, akiket kineveznek a CPVO fellebbezési tanácsába, nem jogosultak díjazásra más uniós intézményektől, kizárólag a kiküldetési költségek térítésére tarthatnak igényt a személyzeti szabályzatnak megfelelően. Ezért helyénvaló a CPVO fellebbezési tanácsába való megbízatásukról megállapodni az adott uniós intézménnyel vagy ügynökséggel.
  A CPVO jogosult szolgáltatási szintre vonatkozó megállapodást (SLA) vagy egyetértési megállapodást kötni egy adott uniós intézménnyel vagy uniós ügynökséggel a CPVO fellebbezési tanácsába kinevezendő uniós alkalmazottra vonatkozó költségekre – ideértve a kiküldetési költségeket – irányadó feltételek szabályozása céljából. |
| --- | --- |

1.

Azok, az Európai Unió valamely intézményénél, ügynökségénél, szervénél vagy hatóságánál aktív szolgálatban lévő uniós alkalmazottak, akiket kineveznek a CPVO fellebbezési tanácsába, nem jogosultak díjazásra más uniós intézményektől, kizárólag a kiküldetési költségek térítésére tarthatnak igényt a személyzeti szabályzatnak megfelelően. Ezért helyénvaló a CPVO fellebbezési tanácsába való megbízatásukról megállapodni az adott uniós intézménnyel vagy ügynökséggel.

A CPVO jogosult szolgáltatási szintre vonatkozó megállapodást (SLA) vagy egyetértési megállapodást kötni egy adott uniós intézménnyel vagy uniós ügynökséggel a CPVO fellebbezési tanácsába kinevezendő uniós alkalmazottra vonatkozó költségekre – ideértve a kiküldetési költségeket – irányadó feltételek szabályozása céljából.

| 2. | A fellebbezési tanács azon tagjainak díjazása, akik nem uniós alkalmazottak, a megbízatás keretében végzett munkájuk és az általuk betöltött szerep alapján a következőképpen alakul: | Tényleges munkanapokért járó napi díjazás (1 nap/8 óra)
  (EUR-ban) | Fellebbezésenkénti maximális díjazás
  (EUR-ban) |
| --- | --- | --- | --- |
| Elnök | 500 | 7 500 |
| Előadó | 400 | 6 000 |
| Másik tag | 300 | 4 500 |

2.

A fellebbezési tanács azon tagjainak díjazása, akik nem uniós alkalmazottak, a megbízatás keretében végzett munkájuk és az általuk betöltött szerep alapján a következőképpen alakul:

Tényleges munkanapokért járó napi díjazás (1 nap/8 óra)

(EUR-ban)

Fellebbezésenkénti maximális díjazás

(EUR-ban)

Elnök

500

7 500

Előadó

400

6 000

Másik tag

300

4 500

| 3. | A fenti díjazáson túl a fellebbezési tanács tagjai a következő juttatásokban részesülnek:






  a) | utazási és ellátási költségek a CPVO üléseire érkező vagy a CPVO képviseletében megbeszélésekre utazó szakértők költségeinek megtérítésére vonatkozó legújabb szabályok szerint; |
| --- | --- | --- |

3.

A fenti díjazáson túl a fellebbezési tanács tagjai a következő juttatásokban részesülnek:

a)

utazási és ellátási költségek a CPVO üléseire érkező vagy a CPVO képviseletében megbeszélésekre utazó szakértők költségeinek megtérítésére vonatkozó legújabb szabályok szerint;

| b) | egy többletnap elszámolása az Angers-be való utazásra és a visszaútra, amennyiben a szóbeli meghallgatásra ténylegesen sor kerül, és az utazás több mint egy órát vesz igénybe. Amennyiben a fellebbezési tanács egy vagy több egymást követő napon több esetet vizsgál meg, az utazásért csak egy többletnapot lehet elszámolni. |
| --- | --- |

b)

egy többletnap elszámolása az Angers-be való utazásra és a visszaútra, amennyiben a szóbeli meghallgatásra ténylegesen sor kerül, és az utazás több mint egy órát vesz igénybe. Amennyiben a fellebbezési tanács egy vagy több egymást követő napon több esetet vizsgál meg, az utazásért csak egy többletnapot lehet elszámolni.

V.   RÉSZVÉTELI FELTÉTELEK

A pályázónak az alábbi követelményeknek kell megfelelnie:

| — | az Európai Unió valamely tagállamának állampolgára, |
| --- | --- |

—

az Európai Unió valamely tagállamának állampolgára,

| — | alaposan ismeri az Európai Unió egyik hivatalos nyelvét, és kielégítő szinten ismer még egy uniós hivatalos nyelvet. A jó angolnyelv-tudás előnyt jelent. |
| --- | --- |

—

alaposan ismeri az Európai Unió egyik hivatalos nyelvét, és kielégítő szinten ismer még egy uniós hivatalos nyelvet. A jó angolnyelv-tudás előnyt jelent.

A pályázóknak a pályázatok benyújtási határidejének időpontjában meg kell felelniük az alább felsorolt hivatalos követelményeknek:

| — | vagy a) oklevéllel igazolt, egyetemi végzettségnek megfelelő, jogi, agrártudományi, kertészeti, botanikai, mezőgazdasági vagy ezekhez kapcsolódó területen szerzett végzettség, ha az egyetemi képzés szokásos időtartama legalább négy év, és a végzettség posztgraduális tanulmányok folytatására jogosít; vagy b) oklevéllel igazolt, egyetemi végzettségnek megfelelő, jogi, agrártudományi, kertészeti, botanikai, mezőgazdasági vagy ezekhez kapcsolódó területen szerzett végzettség, ha az egyetemi képzés szokásos időtartama három év, ezenfelül pedig egyéves szakirányú szakmai tapasztalat, |
| --- | --- |

—

vagy a) oklevéllel igazolt, egyetemi végzettségnek megfelelő, jogi, agrártudományi, kertészeti, botanikai, mezőgazdasági vagy ezekhez kapcsolódó területen szerzett végzettség, ha az egyetemi képzés szokásos időtartama legalább négy év, és a végzettség posztgraduális tanulmányok folytatására jogosít; vagy b) oklevéllel igazolt, egyetemi végzettségnek megfelelő, jogi, agrártudományi, kertészeti, botanikai, mezőgazdasági vagy ezekhez kapcsolódó területen szerzett végzettség, ha az egyetemi képzés szokásos időtartama három év, ezenfelül pedig egyéves szakirányú szakmai tapasztalat,

| — | vagy a) jogi végzettség, valamint igazolt tapasztalat a szellemi tulajdon területén; a növényfajta-oltalmak terén szerzett tapasztalat előnyt jelent; vagy b) botanikus- vagy agrár-diploma, valamint igazolt tapasztalat ezen a területen. Az UPOV-egyezmény főbb irányvonalainak és a DUS vizsgálati technikáknak az ismerete előnyt jelent. |
| --- | --- |

—

vagy a) jogi végzettség, valamint igazolt tapasztalat a szellemi tulajdon területén; a növényfajta-oltalmak terén szerzett tapasztalat előnyt jelent; vagy b) botanikus- vagy agrár-diploma, valamint igazolt tapasztalat ezen a területen. Az UPOV-egyezmény főbb irányvonalainak és a DUS vizsgálati technikáknak az ismerete előnyt jelent.

| — | Legalább 10 év szakmai tapasztalat, amelyet a pályázók a fent említett egyetemi oklevél, illetve egyetemi oklevél és tapasztalat megszerzése után szereztek meg. |
| --- | --- |

—

Legalább 10 év szakmai tapasztalat, amelyet a pályázók a fent említett egyetemi oklevél, illetve egyetemi oklevél és tapasztalat megszerzése után szereztek meg.

A pályázóknak rendelkezniük kell a következőkkel:

| — | döntéshozatali és együttműködési képesség, |
| --- | --- |

—

döntéshozatali és együttműködési képesség,

| — | jó írásbeli és szóbeli kommunikációs készségek. |
| --- | --- |

—

jó írásbeli és szóbeli kommunikációs készségek.

Előnyt jelentenek az alábbiak:

| — | az UPOV-egyezmény főbb irányvonalainak és a DUS vizsgálati technikáknak az ismerete, |
| --- | --- |

—

az UPOV-egyezmény főbb irányvonalainak és a DUS vizsgálati technikáknak az ismerete,

| — | bírósági tevékenység terén szerzett tapasztalat, ideértve a határozatok megszövegezését, |
| --- | --- |

—

bírósági tevékenység terén szerzett tapasztalat, ideértve a határozatok megszövegezését,

| — | testületi munkában szerzett munkatapasztalat, |
| --- | --- |

—

testületi munkában szerzett munkatapasztalat,

| — | multikulturális és többnyelvű közegben szerzett munkatapasztalat, |
| --- | --- |

—

multikulturális és többnyelvű közegben szerzett munkatapasztalat,

| — | a részvételi feltételekben előírt nyelveken kívül az Európai Unió más hivatalos nyelveinek ismerete. |
| --- | --- |

—

a részvételi feltételekben előírt nyelveken kívül az Európai Unió más hivatalos nyelveinek ismerete.

VI.   FÜGGETLENSÉG ÉS ÉRDEKELTSÉGI NYILATKOZAT

Az alaprendelet 47. cikkének (3) és (4) bekezdése értelmében a fellebbezési tanács tagjai függetlenek. Határozataik meghozatala során semmiféle utasítás nem köti őket. Nem lehetnek tagjai az alaprendelet 35. cikke szerinti bizottságoknak, sem egyéb feladatkört nem tölthetnek be a Hivatalon belül.

A CPVO pályázati felhívása alapján a CPVO fellebbezési tanácsának tagsági pozíciójára való pályázatuk benyújtásakor a pályázók kötelesek aláírni egy általános nyilatkozatot arról, hogy nem áll fenn összeférhetetlenség (lásd: Melléklet – A fellebbezési tanács tagjai által aláírandó, a tagok függetlenségéről szóló nyilatkozat mintája).

Az alaprendelet 48. cikke értelmében a fellebbezési tanács tagjai nem vehetnek részt a fellebbezési eljárásban, ha abban személyesen érdekeltek, ha korábban az eljárásban a felek valamelyikének képviselőjeként részt vettek, vagy ha a fellebbezés tárgyát képező határozat meghozatalában részt vettek. Amennyiben a fellebbezési tanács valamely tagját kijelölik egy adott fellebbezési eljárásban való részvételre, és kétségei támadnak egy esetleges összeférhetetlenséget illetően, írásban tájékoztatnia kell arról a fellebbezési tanácsot, amely határoz a további intézkedésekről.

VII.   A PÁLYÁZATOK BENYÚJTÁSA

A pályázatot és a pályázó részletes, angol nyelvű önéletrajzát (uniós formátumban) legkésőbb 2020. május 31-én éjfélig kell elküldeni az alábbi címre:

E-mail: gardener@cpvo.europa.eu

Tárgy: FELLEBBEZÉSI TANÁCSI TAG – PÁLYÁZAT – BIZALMAS

A diplomák/oklevelek hitelesített másolatát, referenciákat, a tapasztalatra vonatkozó igazolásokat stb. most még nem kell elküldeni, az eljárás későbbi szakaszában, külön kérésre kell majd benyújtani őket.

A fent meghatározott valamennyi dokumentum megadott határidőre történő benyújtásának elmulasztása automatikusan a pályázat elutasítását eredményezi.

További információk a + 33 241256431 telefonszámon vagy e-mailben kérhetők: gardener@cpvo.europa.eu.

VIII.   ESÉLYEGYENLŐSÉG

Az Európai Unió intézményei és egyéb szervei esélyegyenlőségi politikát alkalmaznak, és minden pályázatot nemen, fajon, bőrszínen, etnikai vagy társadalmi származáson, genetikai jellemzőkön, anyanyelven, valláson, politikai vagy bármilyen egyéb véleményen, nemzeti kisebbséghez való tartozáson, vagyoni helyzeten, születésen, fogyatékosságon, életkoron vagy szexuális irányultságon alapuló megkülönböztetés nélkül fogadnak el.

IX.   A SZEMÉLYES ADATOK VÉDELME

A CPVO gondoskodik arról, hogy a pályázók személyes adatait az (EU) 2018/1725 európai parlamenti és tanácsi rendeletnek (2) megfelelően kezeljék. Ez különösen a személyes adatok bizalmas kezelésére és biztonságára vonatkozik. További információkért kérjük, látogasson el az alábbi weboldalra: A CPVO fellebbezési tanácsa tagjainak kinevezésére vonatkozó adatvédelmi nyilatkozat.

---

(1)  A Tanács 2100/94/EK rendelete (1994. július 27.) a közösségi növényfajta-oltalmi jogokról (HL L 227., 1994.9.1., 1. o.)

(2)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).

---

MELLÉKLET

Model declaration of independence for Board of Appeal members

Name and address: ...

...

DECLARATION OF INDEPENDENCE

I hereby declare that I am not linked in any way to a private company or any person having professional activities involved in proceedings before the Community Plant Variety Office.

I commit to act independently, in the public interest, and to make an immediate declaration in respect of any interest, which might be considered prejudicial to my independence.

I undertake to treat in the strictest confidence and not make use of or divulge to third parties any information or documents which are linked to the performance of my tasks as a member of the CPVO Board of Appeal. I understand that I am responsible for maintaining the confidentiality of any documents or electronic files received, or prepared in this framework.

I am aware that I continue to be bound by this undertaking after the completion of my tasks as a member of the CPVO Board of Appeal.

I also declare that I am hereby informed that the present declaration will be kept on file by the Board of Appeal Registrar during the term of my appointment as a member of the CPVO Board of Appeal and of my right, in pursuance to Articles 17 and 18 of Regulation (EU) 2018/1725 of the European Parliament and of the Council (1), to access and rectify the present declaration by addressing a communication to the Head of the Legal Unit at dpc@cpvo.europa.eu, and to have recourse at any time to the European Data Protection Supervisor.

Date and signature: ...

---

(1)  Regulation (EU) 2018/1725 of the European Parliament and of the Council of 23 October 2018 on the protection of natural persons with regard to the processing of personal data by the Union institutions, bodies, offices and agencies and on the free movement of such data, and repealing Regulation (EC) No 45/2001 and Decision No 1247/2002/EC (OJ L 295, 21.11.2018, p. 39).

---